— Даводзіцца даглядаць дзве гаспадаркі — і калгасную, і ўласную: маю сваіх коз. Раніца, у залежнасці ад сезона, распачынаецца па-рознаму: зімой іду адразу на работу, а потым ужо завіхаюся каля коз, улетку спачатку ўдзяляю ўвагу свайму падворку, потым — на працу. Добра, што ферма знаходзіцца недалёка, бо за дзень не вельмі і набегаўся б туды-сюды. А яшчэ імкнуся выконваць работу хутка, не траціць час на ўсялякія размовы-перамовы — ёсць больш важныя заняткі!